Den saharawiske arabiske demokratiske republikk

Den saharawiske arabiske demokratiske republikk (SADR) ble grunnlagt 27. februar 1976 i Bir Lehlou av Polisario. SADR har i dag herredømme over det østlige Vest-Sahara, omtrent en tredel av sitt territorielle krav. Republikkens statsoverhode er president Brahim Ghali. Hovedstaden er El Aaiún, men Bir Lehlou i de Polisario-kontrollerte områdene fungerer som midlertidig hovedstad siden El Aaiún er okkupert av Marokko. Tindouf-leirene i Algerie er de facto hovedstad.

Republikken ble erklært dagen etter at kolonimakten Spania offisielt trakk seg ut av territoriet. I realiteten hadde Spania overlatt området til Marokko og Mauritania da de invaderte landet i slutten av oktober 1975. I krigen mellom SADR og Marokko/Mauritania ble Mauritania slått i 1979. Saharawiske styrker hadde tatt store deler av Mauritania og sto utenfor hovedstaden Nouakchott. Regjeringen ble tvunget til å gå av og Mauritania anerkjente SADR og ga avkall på alle krav på Vest-Sahara.

Republikken er offisielt anerkjent av 41 land verden over, men har ulike relasjoner med flere og er fullverdig medlem av Den afrikanske union. USA og De forente nasjoner har ikke anerkjent republikken. Jugoslavia var eneste europeiske land til å anerkjenne SADR. SADRs nærmeste allierte er Algerie og Sør-Afrika.

 SADRs utenrikspolitikk 
SADR har i tillegg til ambassader i land de har fulle diplomatiske bånd med, representanter i en rekke land i verden. Brahim Mojtar er representant for Norge, Sverige og Finland, med base i Stockholm.


 Nasjonale høytidsdager 

 Date  Name Hendelse / merknad 27. februar  Uavhengighetsdag Erklæring av SADR i Bir Lehlou, 1976 10. mai  Etablering av Polisario Etablert 1973 20. mai  20. mai-revolusjonen Starten på bevæpnet motstand mot Spania i 1973 5. juni  Dagen for de forsvunne Til minne om forsvunne saharawier 9. juni  Martyrdagen Dødsdatoen til El-Ouali Mustapha Sayed i 1976 17. juni  Zemla Intifada Harakat Tahrir opprør i El Aaiún, 1970 12. oktober  Dag for nasjonal enhet Feiring av Ain Ben Tili-konferansen, 1975

 Norges forhold til SADR 

Norge har ikke anerkjent republikken, men mange av ungdomspartiene og noen av partiene i Norge har i 2007 og 2008 vedtatt at de ønsker anerkjennelse:

 Politiske partier 
 Senterpartiet krever at Norge følger Den afrikanske union og formelt anerkjenner den Saharawiske Arabiske Demokratiske Republikk.
 Sosialistisk Venstreparti SV vil at Norge anerkjenner den Saharawiske arabiske Demokratiske Republikk.
 Venstre krever at Norge anerkjenner den Saharawiske Arabiske Demokratiske Republikk som selvstendig stat.http://www.venstre.no/politikk/landsstyret/1560
 Holmlia Arbeiderparti vil be Regjeringen følge LOs råd og anerkjenne den Saharawiske Arabiske Demokratiske Republikk (SADR). Uttalelse vedtatt av medlemsmøte 11. april 2007.
 Rødt krever at den norske regjeringen snarest går ut med en anerkjennelse av Den Saharawiske Arabiske Demokratiske Republikken (SADR), den siste kolonien på det afrikanske kontinentet, og oppretter diplomatiske forbindelser med Polisario.

 Ungdomspartier 
 Arbeidernes ungdomsfylking krever at Norge anerkjenner Den saharawiske arabiske demokratiske republikk.http://auf.no/politikk/uttalelser/solidaritet-med-det-saharawiske-folk-2.php
 KrFU krever at Norge følger blant annet Den afrikanske union og anerkjenner den Saharawiske arabiske demokratiske republikk som en selvstendig stat.http://www.krfu.no/page.php?mtid=6&elid=1203
 Senterungdommen krever at Norge anerkjenner Den saharawiske arabiske demokratiske republikk som selvstendig stat.
 Sosialistisk Ungdom (SU) krever at regjeringen anerkjenner Den saharawiske arabiske demokratiske republikk som selvstendig stat.http://www.vest-sahara.no/index.php?cat=39&art=633
 Unge Høyre krever at Norge følger Den afrikanske union, og anerkjenner Den saharawiske arabiske demokratiske republikk som en selvstendig stat.http://ungehoyre.no/articles/show/1931#7
 Unge Venstre krever at Norge anerkjenner Den saharawiske arabiske demokratiske republikk som selvstendig stat.http://www.vest-sahara.no/index.php?parse_news=single&cat=1&art=301

 Les mer 
Vest-Sahara
Polisario

 Fotnoter 

Referanser

Kategori:Vest-Sahara
Kategori:Omstridte områder
Kategori:Afrika
Kategori:Stater og territorier etablert i 1976
Sahawariske